|  |  |  |
| --- | --- | --- |
| Prvi.jpg | | 23. новембар 2015. **11/15** |
|  |  | |

|  |
| --- |
| **новембар 2015. године** |
| САОПШТЕЊЕ ЗА МЕДИЈЕ |

**Просјечна нето плата у октобру 824 КМ**

**Највиша просјечна нето плата у подручју *Финансијске дјелатности и дјелатности осигурања* 1 259 КМ, а најнижа у подручју *Административне и помоћне услужне дјелатности* 517 КМ**

Просјечна мјесечна нето платазапослених у Републици Српској,исплаћена у октобру 2015. године износи824 КМ, а просјечна мјесечна бруто плата 1 326 КМ.

У односу на октобар 2014. године, просјечна нето плата исплаћена у октобру 2015. реално је већа за 1,9%, док је у односу на септембар 2015. године реално мања за 2,1%.

До смањења просјечне нето плате у октобру 2015. у односу на септембар 2015. дошло је углавном због мањег броја плаћених прековремених часова рада у подручјима дјелатности Вађење руда и камена, те Производња и снабдијевање електричном енергијом, гасом, паром и климатизација.

Посматрано по подручјима, у октобру 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 259 КМ. Са друге стране, најнижа просјечна нето плата у октобру 2015. исплаћена је у подручју *Административне и помоћне услужне дјелатности* 517 КМ.

У октобру 2015. године, у односу на септембар 2015, номинални раст нето плате забиљежен је у подручјима *Прерађивачка индустрија* 1,8%, *Остале услужне дјелатности* 1,3% и *Дјелатности пружања смјештаја, припреме и послуживања хране, хотелијерство и угоститељство* 0,8%.

Смањење плате, у номиналном износу, забиљежено је у подручјима *Вађење руда и камена* 4,4%, *Информације и комуникације* 3,5% и *Дјелатности здравствене заштите и социјалног рада* 2,0%

км



Графикон 1. Просјечнe нето платe запослених по мјесецима

**Мјесечна инфлација у октобру 2015. године 0,9%**

**Годишња инфлација (X 2015/X 2014.) -2,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у октобру 2015. године у односу на претходни мјесец, у просјеку, су више за 0,9%, док су на годишњем нивоу, у просјеку, ниже за 2,1%.

Од 12 главних одјељака производа и услуга, више цијене забиљежене су у три, ниже цијене у четири, док су цијене у пет одјељака, у просјеку, остале непромијењене.

Највећи раст забиљежен је уодјељку *Становање* (11,6%) усљед виших цијена у групи електрична енергија и други енергенти, због обрачуна за утрошену електричну енергију по вишим (зимским) тарифама. Раст цијена у октобру, забиљежен је још у одјељку *Одјећа и обућа* (1,2%) усљед виших цијена нових колекција одјеће и обуће, и у одјељку *Остала добра и услуге* (0,5%) због нових набавки и престанка периода акцијских цијена у групи производи за одржавање личне хигијене.

У одјељцима *Здравство, Комуникације, Рекреација и култура,* *Образовање* и *Ресторани и хотели* цијене су, у просјеку, остале непромијењене.

Највећи пад цијена у октобру забиљежен је у одјељку *Храна и безалкохолна пића* (1,2%) због сезонских утицаја у групама воће и поврће, које су ниже за 10,3%, односно за 1,3%, као и нижих (акцијских) цијена у групи безалкохолна пића (2,1%) конкретно у подгрупи кафа, чај и какао (2,0%). Због нижих набавних цијена горива и мазива, забиљежен је блажи пад у одјељку *Превоз* (0,6%), док је мањи број акцијских попуста у групама намјештај и апарати за домаћинство утицао на ниже цијене у одјељку *Намјештај и покућство* (0,4%).

**Десезонирана индустријска производња (X 2015/IX 2015.) већа 2,1%**

**Календарски прилагођена индустријска производња (X 2015/X 2014.) већа 0,3%**

**Број запослених у индустрији (X 2015/X 2014.) већи 0,8%**

**Десезонирана индустријска производња** у октобру 2015. године у поређењу са септембром 2015. већа је за 2,1%. У *Прерађивачкој индустрији* остварен јераст од 8,1% и у подручју *Вађења руда и камена* раст од 0,2%, док је у *Производњи и снабдијевању електричном енергијом, гасом, паром и климатизацији* забиљежен пад од 7,1%.

Посматрано према главним индустријским групама по основу економске намјене производа, у октобру 2015. године у поређењу са септембром 2015. производња нетрајних производа за широку потрошњу мања је за 1,5%, трајних производа за широку потрошњу за 3,3% и интермедијарних производа за 4,4%, док је производња капиталних производа већа за 15,6% и енергије за 9,2%.

**Календарски прилагођена индустријска производња** у октобру 2015. године у поређењу са октобром 2014. већа је за 0,3%. У подручју *Вађења руда и камена* остварен јераст од 7,9% и у *Прерађивачкој индустрији* раст од 3,3%, док је у *Производњи и снабдијевању електричном енергијом, гасом, паром и климатизацији* забиљежен пад од 11,3%.

Посматрано према главним индустријским групама по основу економске намјене производа, у октобру 2015. године у поређењу са октобром 2014. производња интермедијарних производа мања је за 1,6%, енергије за 4,5% и трајних производа за широку потрошњу за 4,6%, док је производња капиталних производа већа за 8,2% и нетрајних производа за широку потрошњу за 3,1%.

**Број запослених у индустрији** у октобру 2015. године у односу на просјечан мјесечни број запослених у 2014. години већи је за 2,0% и у односу на исти мјесец прошле године за 0,8%, док је у односу на септембар 2015. године мањи за 0,5%. Број запослених у индустрији у периоду јануар - октобар 2015. године, у односу на исти период прошле године, већи је за 1,4%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од 3,2%, у подручју *Вађење руда и камена* раст од 2,0% и у подручју *Прерађивачка индустрија* раст од 1,0%.

Графикон 2. Индекси индустријске производње, октобар 2011 – октобар 2015. (∅2010=100)

**Покривеност увоза извозом (у периоду I-X 2015.) 59,4%**

У октобру 2015. године остварен је извоз у вриједности од 243 милиона КМ и увоз у вриједности од 392 милиона КМ.

У оквиру укупно остварене робне размјене Републике Српске са иностранством у октобру ове године, проценат покривености увоза извозом износио је 62,1%. Проценат покривености увоза извозом за првих десет мјесеци текуће године износио је 59,4%.

У периоду јануар - октобар 2015. остварен је извоз у вриједности од двије милијарде 181 милион КМ, што је за 3,3% мање у односу на исти период претходне године. Увоз је, у истом периоду, износио три милијарде 669 милиона КМ, што је за 10,1% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - октобар 2015. године, највише се извозило у Италију и то у вриједности од 408 милиона КМ, односно 18,7%, те у Србију 286 милиона КМ, односно 13,1% од укупног оствареног извоза. У истом периоду, највише се увозило из Србије и то у вриједности од 638 милиона КМ, односно 17,4% и из Русије, у вриједности од 590 милиона КМ, односно 16,1% од укупно оствареног увоза.

Посматрано по групама производа, у периоду јануар - октобар 2015. године, највеће учешће у извозу остварују обрађено дрво са укупном вриједношћу од 136 милиона КМ, што износи 6,2% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 546 милиона КМ, што износи 14,9% од укупног увоза.

хиљ. КМ

2015

2014

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |